पाएं अपने शहर की ताज़ा ख़बरें और फ्री ई-पेपरडाउनलोड करें
बुंदेलखंड मेडिकल कॉलेज और सागर के लिए हैदराबाद से सुखद खबर आई है। बुंदेलखंड मेडिकल कॉलेज के डॉ. सत्येंद्र मिश्रा का इलाज हैदराबाद के यशोदा अस्पताल में चल रहा है। अस्पताल के डॉक्टर्स ने उन्हें खतरे से बाहर बताया है। डॉ. मिश्रा की हालत में लगातार सुधार हो रहा है। उन्होंने बात करने के साथ ही खाना खाना शुरू कर दिया है। सबकुछ ठीक रहा तो अगले 8 दिनों में डॉ. मिश्रा अस्पताल से छुट्टी लेकर अपने घर लौट सकते हैं।
डॉ. मिश्रा के भाई अशोक मिश्रा ने बताया सत्येंद्र खतरे से बाहर हैं। ऑक्सीजन लेवल 94 से 95 प्रतिशत के बीच बना हुआ है। डॉ. मिश्रा को आईसीयू से निकलकर रेस्पियरी यूनिट में रखा गया है। वेंटिलेटर निकल चुका है। सत्येंद्र बात कर रहे हैं और खाना भी खाने लगे हैं। अब उनकी हालत में लगातार सुधार हो रहा है। उन्होंने डॉक्टर्स से स्वयं छुट्टी करने की बात कही। लेकिन डॉक्टर अभी कुछ दिन और उनको अपनी निगरानी में रखना चाहते हैं। ताकि वह पूरी तरह स्वस्थ हो जाएं।
डॉक्टर की जान बचाने के लिए रविवार को खुली बैंक:175 किमी के ग्रीन कॉरिडोर से सागर से भोपाल लाए, 18 लाख में एयर एंबुलेंस से हैदराबाद भेजा; साढ़े 5 घंटे में इलाज शुरू
भाई अशोक मिश्रा ने कहा सत्येंद्र के ठीक होने में लाखों लोगों की दुआएं और डॉक्टर्स की दवाएं और मेहनत काम आई है। कोरोना से डरने की जरूरत नहीं है। आत्मविश्वास और मजबूत इच्छाशक्ति रखने से सबकुछ ठीक हो सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn